Jeff Ament

Jeff Ament (født 10. mars 1963) er en amerikansk musiker. Han er best kjent som bassist i Pearl Jam.

Ament begynte å spille bass som tenåring. I 1984 var han med på å danne Green River, et Stooges-inspirert garasjeband som ofte regnes for å være det første grunge-bandet. Green River rakk å gi ut to plater før bandet ble oppløst i 1988. Deretter startet Ament, sammen med de tidligere bandkameratene Stone Gossard og Bruce Fairweather opp Mother Love Bone – et band som spilte mer tradisjonell og melodisk rock enn forgjengeren Green River.

Mother Love Bone ble oppløst i 1990 da vokalist Andy Wood døde av en overdose. Senere samme år startet Ament, igjen sammen med Gossard Pearl Jam, som skulle vise seg å bli et av verdens største rockeband. 

I tillegg til jobben i Pearl Jam, har Ament også funnet tid til å gi ut to plater med et sideprosjekt kalt Three Fish.

Eksterne lenker 
 
 
 

Bassister fra USA
Pearl Jam-medlemmer
Green River-medlemmer
Temple of the Dog-medlemmer
Mother Love Bone-medlemmer
Medlemmer av Rock and Roll Hall of Fame (gruppemedlem)
Personer fra Hill County i Montana
Personer fra Chouteau County i Montana
Grunge-musikere